Biden: Administrata e re do të krijojë 3 milionë vende pune
Ekipi ekonomik i zotit Obama dhe demokratët që kontrollojnë Kongresin po përpiqen të bien dakord lidhur me hollësitë e planit
Pasi u takua me ekipin ekonomik, zoti Biden tha dje se në SHBA do të shkurtohen një numër më i madh vendesh pune nga sa prisnin ekspertët më parë, prandaj dhe nevojitet një paketë më e madhe stimujsh. tha ai. Ish Sekretari i Thesarit gjatë presidencës së zotit Clinton, Larry Summers, që do të udhëheqë Këshillin Kombëtar të Ekonomisë në administratën e zotit Obama, u tha gazetarëve se duhet marrë një vendim i guximshëm pa humbur kohë. - tha ai. Ekipi ekonomik i zotit Obama dhe demokratët që kontrollojnë Kongresin po përpiqen të bien dakord lidhur me hollësitë e planit në kohë, që ligjvënësit të votojnë për të në fillim të janarit. Ata shpresojnë që ta kenë planin gati, në mënyrë që zoti Obama të marrë vendime sa më shpejt, pasi të fillojnë nga detyra më 20 janar. Nënpresidenti i zgjedhur Biden thotë se administrata e re dhe udhëheqësit e Kongresit janë shumë pranë arritjes së një marrëveshjeje lidhur me përmasat e paketës së stimujve dhe se si do të shpërndahen paratë. Ai thotë se presidenti i zgjedhur dhe këshilltarët e tij duan të shpenzojnë një pjesë të madhe të parave për ndërtimin e infrastrukturës së vendit. tha ai. Kostoja e planit të stimujve të propozuar vlerësohet të jetë 650 deri në 850 miliardë dollarë. Zoti Biden thotë se taksapaguesit amerikanë mund të ndjehen të sigurtë se paketa nuk do të përmbajë projekte të interesave të veçanta, të cilat ligjvënësit shpesh ja bashkangjisin ligjeve të shpenzimeve. tha zoti Biden. Ndërkohë, Departamenti i Tregtisë njoftoi se produkti i përgjithshëm bruto i vendit, apo GDP, vlera e të gjitha mallrave dhe shërbimeve të prodhuara npë SHBA, u tkurr me një ritëm vjetor prej 0,5 për qind në tremujorin e kaluar, korrik-shtator.//lk